b'\n_START_ARTICLE_\nLeasing\n_START_PARAGRAPH_\nLeasing eli liisaus on k\xc3\xa4ytt\xc3\xb6omaisuuden pitk\xc3\xa4aikaista vuokrausta. Tavallisia vuokrauskohteita ovat koneet, laitteet ja kulkuneuvot. _NEWLINE_Tavallisesti leasing m\xc3\xa4\xc3\xa4ritell\xc3\xa4\xc3\xa4n irtaimen k\xc3\xa4ytt\xc3\xb6omaisuuden pitk\xc3\xa4aikaiseksi vuokraukseksi. My\xc3\xb6s rakennusten ja kiinte\xc3\xa4n omaisuuden leasing on mahdollista._NEWLINE_Usein liisataan autoja ja koneita 3\xe2\x80\x935 vuoden vuokrasopimuksilla, joissa esimerkiksi auto-leasingiss\xc3\xa4 on sovittu sopimusaikana ajettava enimm\xc3\xa4iskilometrim\xc3\xa4\xc3\xa4r\xc3\xa4._NEWLINE_Liisaamalla saadaan kone tai laite k\xc3\xa4ytt\xc3\xb6\xc3\xb6n hankintahetkell\xc3\xa4 edullisemmin kuin ostamalla ja hankittava kone tai laite ei siirry k\xc3\xa4ytt\xc3\xa4j\xc3\xa4n omaisuudeksi. Leasing-sopimus voi sis\xc3\xa4lt\xc3\xa4\xc3\xa4 esimerkiksi auton yhteydess\xc3\xa4 huollon ja tietokoneen yhteydess\xc3\xa4 kierr\xc3\xa4tyksen._NEWLINE_Yleisesti on arvioitu, ett\xc3\xa4 jos yrityksen p\xc3\xa4\xc3\xa4oman tuottavuusvaatimus on 20\xc2\xa0%, leasingin kustannukset ovat tietyin edellytyksin ostoa alhaisemmat ja yrityksen kannattaa ryhty\xc3\xa4 leasingrahoitukseen._NEWLINE_Leasingin etu on, ettei j\xc3\xa4rjestely sido vuokralleottajan omia varoja eik\xc3\xa4 vakuuksia. Yritystoiminnassa liisattu kohde maksaa normaalisti itse itsens\xc3\xa4 takaisin. Kohteen k\xc3\xa4yt\xc3\xb6st\xc3\xa4 saaduilla tuotoilla voidaan rahoittaa leasingmaksut ja niiden lis\xc3\xa4ksi saadaan tuottoa. Leasing saattaa my\xc3\xb6s tulla edulliseksi silloin, kun hankinta on lyhytaikainen tai kohde vanhenee nopeasti. Leasing-kulut on budjetoida, niihin voi liitty\xc3\xa4 veroetuja ja j\xc3\xa4rjestely on omaksi ostamista joustavampaa. Leasingiss\xc3\xa4 rahoitusyhti\xc3\xb6 kantaa riskin kohteen j\xc3\xa4\xc3\xa4nn\xc3\xb6sarvosta leasingkauden p\xc3\xa4\xc3\xa4ttyess\xc3\xa4. Tuolloin kohde on voinut menett\xc3\xa4\xc3\xa4 arvonsa l\xc3\xa4hes kokonaan tai j\xc3\xa4ljell\xc3\xa4 on vain romuarvo, jos laitteella ei ole j\xc3\xa4lkimarkkinoita. L\xc3\xa4ht\xc3\xb6kohtaisesti t\xc3\xa4m\xc3\xa4 riski kuitenkin hinnoitellaan leasingmaksuihin._NEWLINE_Leasingin haittapuolena on, ett\xc3\xa4 sopimusta ei voi katkaista ilman lis\xc3\xa4korvausta kesken sopimuskauden._NEWLINE_Vaihtoehtoja leasingille ovat esimerkiksi osamaksu ja laina.\n_START_SECTION_\nHistoriaa\n_START_PARAGRAPH_\nLeasing on l\xc3\xa4ht\xc3\xb6isin Yhdysvalloista, jossa se on ollut yleisess\xc3\xa4 k\xc3\xa4yt\xc3\xb6ss\xc3\xa4 1950-luvun alkupuolelta l\xc3\xa4htien. Suomessa leasing alkoi vuonna 1965, vaikkakin se kasvoi vasta 1980-luvun j\xc3\xa4lkipuoliskolla laajasti tunnettuna rahoitusmuotona.\n_START_SECTION_\nLeasingin lajeja\n_START_PARAGRAPH_\nLeasing-sopimuksia on kahdenlaisia: k\xc3\xa4ytt\xc3\xb6- eli huoltoleasing (engl. operational leasing) ja rahoitusleasing (financial leasing). Useimmiten sanalla leasing tarkoitetaan rahoitusleasingi\xc3\xa4 sek\xc3\xa4 Suomessa ett\xc3\xa4 ulkomailla. _NEWLINE_K\xc3\xa4ytt\xc3\xb6oikeusleasingiss\xc3\xa4 vuokralleantaja huolehtii esineen huollosta ja yll\xc3\xa4pidosta siten, ett\xc3\xa4 esine on k\xc3\xa4ytt\xc3\xb6kuntoinen koko vuokra-ajan. Vuokralleottajan n\xc3\xa4k\xc3\xb6kulmasta huolto on t\xc3\xa4rke\xc3\xa4 tekij\xc3\xa4, jolla leasingin k\xc3\xa4ytt\xc3\xb6\xc3\xa4 perustellaan. Tyypillisi\xc3\xa4 vuokrauskohteita ovat konttorikoneet kuten kopio- ja postituskoneet ja ajoneuvot. K\xc3\xa4ytt\xc3\xb6oikeusleasingsopimus solmitaan yleens\xc3\xa4 laitetoimittajan ja asiakkaan v\xc3\xa4lill\xc3\xa4._NEWLINE_Rahoitusleasing eroaa k\xc3\xa4ytt\xc3\xb6oikeusleasingist\xc3\xa4 siten, ett\xc3\xa4 siihen ei sis\xc3\xa4lly huoltoa. Vuokrattu esine on ainoastaan sopimuksen vakuutena. Rahoitusleasingiss\xc3\xa4 on kolme osapuolta: rahoitusyhti\xc3\xb6 ostaa esineen myyj\xc3\xa4lt\xc3\xa4 ja vuokraa sen edelleen asiakkaalle. Rahoitusleasingsopimus solmitaan rahoitusyhti\xc3\xb6n ja asiakkaan v\xc3\xa4lille. T\xc3\xa4m\xc3\xa4n lis\xc3\xa4ksi rahoitusyhti\xc3\xb6 ja myyj\xc3\xa4 saattavat tehd\xc3\xa4 takaisinostosopimuksen vuokran kohteesta._NEWLINE_Hyvitysleasing tarkoittaa j\xc3\xa4rjestely\xc3\xa4, jossa esine myyd\xc3\xa4\xc3\xa4n vuokrakauden p\xc3\xa4\xc3\xa4tytty\xc3\xa4. Vuokralleottaja saa hyvityksen, jos myyntihinta ylitt\xc3\xa4\xc3\xa4 ennalta sovitun j\xc3\xa4\xc3\xa4nn\xc3\xb6sarvon. Vastaavasti jos hinta alittaa j\xc3\xa4\xc3\xa4nn\xc3\xb6sarvon, vuokralleottaja maksaa erotuksen. Vuokralleottaja kantaa riskin esineen j\xc3\xa4\xc3\xa4nn\xc3\xb6sarvosta. Hyvitysleasing on k\xc3\xa4yt\xc3\xb6ss\xc3\xa4 erityisesti autoalalla ja sellaisten koneiden rahoituksessa, joilla on toimivat j\xc3\xa4lkimarkkinat. Hyvitysleasingin vuokrakausi on suhteellisen lyhyt, 2\xe2\x80\x933 vuotta._NEWLINE_Partnerleasing tarkoittaa j\xc3\xa4rjestely\xc3\xa4, jossa saman konsernin kaksi eri yrityst\xc3\xa4 tekee kesken\xc3\xa4\xc3\xa4n leasingsopimuksen. J\xc3\xa4rjestelyll\xc3\xa4 voidaan pyrki\xc3\xa4 veronkiertoon.'